
        Използване на закланата свиня

      

      Свинята е едно от най-полезните домашни животни. Освен жлъчката и вътрешността на червата, от закланата свиня нищо не се хвърля. Тя има най-малко отпадъци в сравнение с другите домашни животни. От 100 кг живо тегло при свинята се получава 75-80 кг месо, когато при говедото — само 55 кг, при овцата — 45 кг. Освен това свинското месо се цени повече, понеже е по-вкусно, прошарено с тлъстина, та при готвене няма нужда от отделна мазнина и най-важното — то има най-широко приложение при приготвянето на разни консерви като: салами, кървавици, луканки, жамбони и др. Повечето от тези консерви — щом са добре приготвени, се запазват за дълго време и къщата има цяла година блажнина.

      От угоената свиня може да се приготви отлична сланина, която по желание се яде или само осолена или осолена и пушена.

      От вътрешните тлъстини, както и част от сланината се топи мас, която може да се запази цяла година.

      От всички части във вътрешността на свинята, включително и кръвта се приготвят разни кървавици. За да може домакинята успешно да приготви всичко това, трябва да има [4] известни познания. Знаейки това, впоследствие тя ще добие похват и ще може да видоизмени нещо, като го нагоди по своя и тоя на членовете на семейството вкус.

    

  
    
      
        Почистване и разпределяне на свинята

      

      Още при клането на свинята, трябва да се гледа да се прибере кръвта, която ще послужи за приготвяне на кървавици. Щом почне кръвта да тече, подлага се чист емайлиран съд (леген), в който се събира и за да не се съсири, бие се веднага с пръчица или с лъжица, като се слага и малко сол. Така разбита кръвта се оставя на студено докогато потрябва. Една свиня от средна големина дава около 3 кг кръв.

      Докато свинята е още топла, изскубва се едрата четина, особено тая на гърба. Тя е най-хубавата, продава се доста скъпо (200-300 лв./кг). От нея се приготвят най-хубавите четки за мазане, за дрехи и обуща.

      Почистването на свинята може да стане чрез пърлене с горяща слама или сухи тънки дърва, които се поставят в нарочно изкопан трап, над който се слага закланото животно. Пърленето става чрез постоянно придвижване и обръщане на свинята към пламъка. Почистването може да стане още и чрез щавене. Закланата свиня се поставя в голямо корито, посипва се със [5] счукан чам-сакъз за да може лесно да се изскубва четината и след това се залива с вряла вода и се покрива за малко време с чувал, за да се позадуши, след което се почва много бързо скубането на четината. При липса на чам-сакъз, взема се дървена пепел, с която се посипва тялото на свинята.

      Първият начин за почистване (чрез пърлене) е за предпочитане. Кожата тук става крехка и има приятна миризма, понеже веднага след опърлянето на цялото тяло, кожата се изтърква хубаво с нож, като се полива постоянно с гореща вода, докато цялата съвършено побелее и почва да тече от нея само чиста вода. Най-добра сланина и пушено стават, когато свинята е пърлена. Щавенето е по-труден и неудобен начин за почистване, особено ако свинята е много голяма. Освен това кожата на щавената свиня, ако и бяла, не е така крехка. Тоя начин се практикува обикновено при малки прасета.

      Някои дерат свинята, особено когато е стара или пък цялата свиня искат да я използуват само за мас, суджуци и създарма.

      Кожата в такъв случай се взема веднага след одирането, натрива се с много малко сол, свива се на топка и се оставя да стои така 6-7 дни, след което се раз[??]иля, нажулва с доволно количество сажди, и опната и метната на прът се оставя да съхне на сенчесто и проветриво място. От [6] тая кожа (неощавена) се приготвят за летни цървули, които са много леки и практични.

      Ощавена пък (извадена) свинската кожа служи за приготвяне на хубави и трайни чанти, папки, куфари и др.

      
        Изкормване. Еднаж очистена отвън, свинята се слага на широка чиста дъска, като се подкрепя отстрани с чисти дръвчета, за да не се обърне. Опитен човек отваря корема и изважда вътрешностите, като се внимава да не се пробият нейде червата или се пукне жлъчката. Щом се извадят вътрешните части, отделя се сърцето, белия дроб с гръкляна, черният, бъбреците, далака, момиците, измиват се с хладка вода, сетне със студена и се оставят настрана в съд да позастинат и се втвърдят. Пристъпва се след това към почистване на червата и стомаха.

      
        Почистване на червата. То трябва да стане докато са още топли, защото ако застинат, чистенето е трудно. Отделят се тънките от дебелите черва, изпразват се от вътрешността, изплакват се отвънка с хладка вода (никога не с гореща, понеже от горещата вода те се накъсват после, при варенето на кървавицата). После се обръщат с клечица и наопаки, пак се измиват с хладка вода, а след това със студена. Червата се измиват най-добре като се търкат с кукурузено брашно между двете ръце след което са изплакнати с вода. [7] Изтъркват се червата докато не са още обърнати, изплакват се от брашното. Почистването на стомаха и дебелите черва става по същия начин. Така измити червата се насолват малко, наслагат се в съд и се оставят настрана докато потрябват. Ако не ще се ползват скоро, те се надуват, завързват и окачват да съхнат. Измитите с кукурузено брашно черва и стомах са много чисти и имат хубава миризма и щом не е употребявано гореща вода при измиването никога не се накъсват при варенето. Търкането на червата със сол вместо брашно е [??]сно, защото солта насича червата, особено ако е по-едричка. При липса на брашно в краен случай може да се употреби сол и вода.

      След като се измие кръвта отвън и отвътре изпразнената вътрешност, закланата свиня се окачва на някое дърво за да изтече всичката кървава вода, която се намира в нея. Така се оставя да позастине и стегне сланината, след което се почва насичането. Кървавата вода трябва непременно да се отстрани, иначе намалява трайността на всички продукти.

      
        Разсичане. Разсичането става напряко по мускулните влакна. Отрязват се главата и [кра?]ката и се оставят настрана. Ако ще се изготвят жамбони, отделят се бутовете и плешките цели, които се закръглят [8] откъм отрязания край грижливо като отделните парчета при закръгляването се прибират настрана на купчина и се използват при кървавиците и др.; след това се отделят рибиците (филетата) с част от ребрата и отделно само ребрата отстрани на прасето. Месото от разните части на свинята носи разни названия: глава, жамбон (бут), предна част (плешка), филе, пражо… (котлети), гребен, корем (осмянка).

        Приготовление на сланина

      

    

  
    
      Отделя се белината на свинята заедно с кожата докато е топла. Най-добра е сланината, която се взема от гърба. Така отделената сланина се нарязва на правилни [9] квадратни парчета, по възможност еднакво големи, които се осоляват като се натрива върху тях солта с ръка. За да се осоли сланината добре, солта трябва да е ситна. Отделните така насолени парчета наслагват с кожата надолу в специална качка, която предварително трябва да се запари с вряла вода и измие хубаво. Нареждат се парчетата едно до друго плътно, слага се пласт сол и наново вотри ред парчета. Така наслагана се остава след 15-20 дни и кожата и става мека и крехка.

      За да може да остане сланината цялото […] бяла и без всякакъв дъх, щом времето вземе да се стопля, даже още през март, изваждат се отделните осолени парчета, изхвърля се червеникавата саламура, която се е насъбрала на дъното на качето и се направя нова. Силата на саламурата се определя с прясно яйце, което в изстиналата сварена саламура плува. С тая саламура се заливат останалите парчета сланина, които се нареждат пак в същото каче плътно едно до друго с кожата надолу, притискат се с чиста плоча или камък като се гледа винаги да изплува саламурата над камъка. Тъй заляна сланината трае цяло лято и има приятна миризма. Качето захлупено се пази в мазето на студено място.

      Количеството на солта, което трябва да се постави на сланината не е определено, тъй като на топлата белина колкото и много [10] сол да се сложи, тя поема само определено количество докато се осоли и никога не става много солена. Останалата в повече сол се превръща в саламура заедно с малкото вода, което излиза от нея, а […]ата остава на пласт върху сланината необходима за дългото ѝ запазване.

      
        Пушена сланина. Освен в саламура за през лятото сланината може да се запази чрез опушване. Пак след като се добре осоли, изваждат се парчетата, отърсват се от солта, изплакват се в студена вода, слагат се да се поизцедят и след като се натрият с червен пипер, окачват се в сандъка за пушене или на камината да се пушат, докато получат златножълт цвят. След това се прибират и окачват на хладно и проветриво място.

      Когато пък се приготвя пушено месо, сланината предназначена също за пушене, се осолява заедно с всички други парчета.

      
        Скандинавска сланина. В скандинавските страни, където сланината има широка употреба, приготовлението ѝ става по следния начин: добре изрязаната сланина с кожицата се слага да стои във вода 24 часа. Изважда се след това, нарязва се на дребни квадрати и се насолява (натрива) добре със сол, в която има селитра. На 2 кг сол, се слага 25-30 г селитра, както това се прави при осоляване на месото за пушене. Оставя се така [11] […]он на проветриво място и след 10 дни се нарежда в каченце или тенеке, ред осолена сланина, ред сол, размесена със зърна чер пипер, ред сланина и т.н., притиска се с тежест, захлупва се качето и остава на хладно място.

    

  
    
      
        Пушена сланина

      

      Когато домакинята пък иска набързо да приготви само малко пушена сланина и когато тя не разполага с други свински късове месо, то постъпва по следния начин: сланината се нарязва на правоъгълни късове дълги 35-40 см, и широки 10-15 см или пък ги оформя на квадрати. Оформените късове се осоляват в саламура, приготвена от 1 л вода, 50-180 г сол. В тази силна саламура се поставят по желание 1-2 дафинови листа, 3-4 зърна чер пипер, 2-3 карамфилчета, 2-3 скилидки чесън. Саламурата се възварява и (засти)нала се излива върху наредените късове. Сланината кисне в тази саламура 20-30 дни. После се изважда, изплаква се в чиста вода, поизсушава се окачена 1-2 дни, след което се пуши до пълно пожълтяване. Опушените късове сланина се намазват с кашица от червен пипер и малко чукан чесън и се пазят в торбичка на проветриво място.[12]

    

  
    
      
        Варена сланина

      

      Осолената по кой и да е начин сланина се слага в тенджера да ври поне един час във вода, в която се поставя много малко сол, глава лук, набодена с 2-3 карамфилчета, 3-4 зърна черен пипер и 1-2 дафинови листа. През зимата щом е много студено, обварената така сланина се оставя да замръзне и така се употребява. Тя става извънредно крехка и ароматична. През лятото пък се обварява по горния начин само толкова голям къс солена сланина, колкото се мисли, че ще е необходимо за няколко дни.

    

  
    
      
        Приготвяне пушено месо

      

    

  
    
      Запазването на свинското месо става чрез осоляване и опушване. Осоленото и опушено месо е много по-доброкачествено и вкусно от това, осолено само в саламура. То има приятен вид и аромат. Може да бъде използувано за печене, пражене и варене.

      
        Нарязване и оформяване на парчетата. За пушене могат да се вземат не само двата задни бута и плешките, но и други части от месото заедно със сланината.

      Преди да се посочи начина на приготвянето, трябва да се спомене, че правилното отрязване на бутовете без да се нареже костта е доста важна работа. Кожата се запазва, закръгля се хубаво бута, изрязва се [13] излишната сланина и месо по бута, като се гледа да се запази ципата, която покрива целия дебел мускул на бута или плешката. Костта на плешката добре е предварително да се извади и то много внимателно, като се гледа да се не нарани хрущяла на останалата част, тъй като развалата започва всякога около костта.

      Осоляването трябва да стане в изба на хладно място.

      Осоляването може да стане по сух и по мокър начин (в саламура). Най-добър е мокрият начин.

      Какъвто и да е начина на осоляването мокър или сух, за да даде добри резултати, трябва да се работи когато месото се е втвърдило и достатъчно застинало, да се работи когато времето е сухо и студено. И осолените парчета, наслагани в съда, да се оставят в избата на студено място.

      
        Осоляване по мокър начин (в саламура). — След като се постегне месото, притегля се и се натрива със следната смес: сол — 1 кг, захар — 500 г, селитра (гюверджиле) 25-30 г. Пресмята се 75 г от тая смес на всеки 1 кг месо. От тая смес, добре размесена с ръка, се натрива хубаво всяко парче, а с пръчица се набутва до костта толкова, колкото е възможно. Ако определената по 75 г смес на килограм месо не се поеме отведнъж от месото,[14] оставя се малко настрана, след което наново се натрива докато всичко се погълне.

      На някои захарта ще се види може би много, но ако тя не се сложи, месото става твърдо: солта, а особено селитрата го силно спичат. Така насолени бутовете и плешките заедно още с други части се наслагват в дървен или камен съд (корито), или каче, нареждат се плътно едно до друго, притискат се с дъска и се оставят да престоят 24 часа. На другия ден се заливат със саламура, приготвена по следния начин: слага се 22 литра чиста мека вода в съд с 6 кг сол, 2 кг захар, 50 г селитра, за да заври, отпенва се, изтегля се настрани от огъня и се прибавя 25 г карамфил, 100 г чер пипер, една стиска дафинови листа, малко чубрица. Който обича, поставя и малко чесън. Така приготвената саламура се захлупва и се оставя да се ароматизира и изстине. Тая саламура е достатъчна, за да се покрият бутовете и другите части от свиня, която тежи очистена 100-125 кг. Трябва да се гледа винаги саламурата да изплува над заляните и затиснати парчета, които се обръщат всеки ден.

      Държането на бутовете и парчетата месо в саламурата е в зависимост главно от големината им. За бутове 8-9 кг достатъчни са 14-15 дни, за плешките 8 дни и за по-малките парчета 5 дни. След [15] като се извадят от саламурата бутовете и месото се измиват в чиста хладка вода, оставят се да поизсъхнат 4-6 дни, обвързват се, като се стягат хубаво с лико (рафия) или канап, оставят се между две дъски като върху горната дъска се поставя някаква тяжест, за да се попресуват.

      
        Осоляване по сух начин. Тоя начин е по-бърз, изисква по-малко работа, но пък не е тъй добър, понеже осоляването не става равномерно и следователно полученият продукт не е толкова доброкачествен. И тук, както и при първия начин, добре е да се извади костта от плешката като се внимава да не се нарани хрущялната обвивка на останалата кост.

      Оформените вече бутове и плешки се натриват със сол, в която се слага 15-20 г селитра и по желание захар на 1 кг сол като се пресмята пак на всеки 1 кг месо да се падне най-малко 75 г от тази смес. Непогълнатата (невсмукана) от месото смесица (сол, захар, селитра) се наслагва върху парчетата при нареждането им. Така осолени, парчетата се наслагват в добре измито и запарено с вряла вода кае или корито, притисват се плътно едно до друго, като се наслагват помежду им дафинови листа, зърна чер пипер, малко чубрица, канела, няколко карамфилчета. Така наредени се потискат с тяжест, обръщат се [16] всеки ден, та сока, който се е стекъл да може да намокри всички части.

      Осоляването трае най-малко 15 дни, в зависимост пак от големината на парчетата, изваждат се след това, изплакват се в чиста вода, поизсушават се и слагат да се пресуват както и при първия начин.

      Осолени по тоя начин, някои преди да ги пушат, поставят ги в котел с вода, в него се слага сол, дафинови листа, карамфил, канела, малко чесън, след като поврат 5-6 минути, изваждат се, намазват с мас, натъркват се с червен пипер и слагат да се пушат.

      И тоя начин дава резултати, но все пак несравнено по-добър е първия.

      
        Най-бърз начин на осоляване. Тоя начин на осоляване много рядко се употребява в домакинствата. За да получат осолени парчета (най-вече бутове) само за 3-4 дни направо, в колбасниците си служат със следния начин: без да се натриват предварително със сол оформените вече парчета (бутове, плешки и др.)се потапят да киснат 3-4 дни направо в следната саламура: вода 50 литра, сол 6,250 кг [???]; селитра 200 г; захар 250 г, миризма – дафинови листа, канела, карамфил, чер пипер.

      Тоя начин на солене, макар и много бърз, дава по-добри резултати от сухото осоляване.[17]

       

      
        Опушване. Пушенето може да стане на баджата (куминя), а най-добре в сандък за пушене, който всяка домакина може да приготви.

      Взима се готов сандък или се сковава нов от вехти дъски, като се гледа да бъде висок поне 1 1/2 м. снабдява се с врата, която свободно може да се отваря и затваря. Сандъкът се поставя прав, да лежи на тясната страна. Месото се окача на куки, прикрепени на горното дъно на сандъка. На долното дъно се поставя мангал, в който се слага жарта и материалите за пушене. Добре е около мангала или цялото дъно на сандъка да се покрие с тенекия. Най-добре е сандъка да бъде без дъно. В такъв случай се слага направо на земята, като се изкопава малък трап, в който се слага мангалът с жарта, а парчетата за пушене могат да се окачат на дръвче сложено направо в горната част на сандъка. Парчетата трябва да бъдат окачени така, че да има разстояние помежду им; дима трябва свободно да навлиза и да ги обхваща от всички страни.

      Добре опушеното месо вътре е червено, крехко, има приятна миризма и се съхранява дълго, благодарение на креозата (химическо съединение, съдържащо се в пушека), както и изпаряването на част от водата, която се съдържа в месото, антисептичното действие на солта и др.[18]

      Най-добър материал за пушене са чамовите стърготини, клони от бор, хвойна, шишарки от всички иглолистни. За да не пламват, а само да образуват пушек, стърготините се поставят намокрени. Трябва да се пуши внимателно, като се слага по малко и по-често, за да става пушенето бавно и температурата в сандъка, който се поставя някъде на сенчесто място, за да не достига повече от 35 градуса Целзий. Така бавно като се пуши, опушването ще стане по-продължително, но пушека ще може да прониква много навътре в отделните парчета, месото не ще се загрява и опушването ще бъде доброкачествено и дълготрайно. Още по-хубаво и съвършено е опушването със специално направените пушални, където пушекът преминава през тръби и навлиза в сандъка без да загрява месото, както при горния описан начин.

      Пушенето трае от 10-14 дни за бутовете от 8-9 кг и 8-9 дни за по-малки парчета, но все пак времето за опушване е в зависимост от начина на пушенето. Колкото по-бавно и продължително е пушенето, толкова по-добре, но то трябва да върви без прекъсване. Месото се познава, че е добре опушено по това, че всяко парче е добило хубав жълто-кафяв цвят. Така опушено, то се намазва с малко мас, натрива се с лютив червено пипер, за да се образува коричка и се окачва на проветриво място.[19]

    

  
    
      
        Запазване на пушеното месо

      

      Жамбоните и всички опушени изобщо парчета при настъпването на топлите дни, преди да се явят мухите се намазват с мас и сетне с лютив червен пипер, за да се образува корица, която не позволява на мухите да кацат по месото и снасят яйцата си. Като позасъхне корицата, парчетата месо се слагат в платнени торбички и окачват на проветриво място.

      Ако ще се окачат в торбичка, то помещението трябва да е хладно и проветриво лете, за да не почнат да се топят.

      Парчетата месо трябва често да се наглеждат и щом се яви по тях плесен, те се изваждат от торбичката, избърсват се с парцалче потопено в разтвор от оцет и сол. Това избърсване е особено необходимо за разните суджуци и луканки, които при лошо време бързо се покриват с плесен.

    

  
    
      
        Приготвяне на кървавици

      

    

  
    
      
        Обикновена кървавица

      

      Взема се 3 литра кръв, 1 1/2 кг сланина, нарязана на едри парченца, сол, чер пипер, кимион, бахар, карамфил, всичко това на вкус. Размесва се добре, напълват се дебели свински или говежди черва, завързват се в двата края и след като [20] се понадупчат с игла, слагат се в съд на огъня като се заливат със студена вода и бавно (на много тих огън) завират. По време на варенето, за да не се напукат, пак се надупчват. Кървавицата е сварена, щом при надупчването с игла или с остра виличка, из нея не излиза кръв. Така сварената кървавица се изважда внимателно, слага се над цедак, покрит с тънък плат и като позастине, избърсва се с тънко бяло парцалче.

    

  
    
      
        Друг вид кървавица

      

      Взема се част от белия дроб, далака, бъбреците, парчета крехтина и белина от корема, поставят се да врат съвсем кратко в котел. Ако врат повече, кървавицата не ще бъде сочна. След това смила се всичко или скълцва много ситно (на каша), прибавя се кръв колкото е необходимо да се зачерви цялата маса и се поразреди, слага се сланина с кожицата нарязана на едрички ивици, прибавя се сол, чер пипер, кимион и др. миризми каквито обича домакинята. Всичко това се размесва и се напълват дебелите свински черва, стомаха или пък говежди мехур, завързват се и се слагат бавно да врат в същата вода, в която е вряло месото или друга кървавица. Понадупчват се предварително, също и по време на варенето. Когато червата се късат [21] и при бодването не изтича кръв, кървавицата е готова, изважда се внимателно, за да не се разкъса, слага се на цедак да се оцеди и позастине, притиска се на масата с дъска с тежест. Това се прави и при всички други кървавици, за да се посплеснат малко и добият по-хубав вид. Като позасъхне така, кървавицата се пуши 2-3 дни.

      Тая кървавица е много по-вкусна и много по-трайна от първата.

    

  
    
      
        Кървавица от белия дроб

      

      Тази кървавица се прави от: белия дроб, гръкляна, сърцето, всичките ципи и най-кървави части от гушата и останалото тяло. Към тях се прибавя малко ориз, ситен чер пипер и сол.

      Попарва се целия бял дроб, нарязва се на едрички парчета, заедно с всички други непопарени части, прибавя се солта, ориза и черния пипер (всичко на вкус), размесва се добре и с тази смес се пълнят дебелите черва. Така напълнени се понадупчват тук-там с игла, нареждат се в тенджера, в дъното на която се поставят клечици, заливат се със студена вода, за да потънат. Така престояват една нощ, след което кървавата вода се излива полека. Заменя се с нова пак студена вода и то толкова, колкото да потънат. За да не се вдигат и остават на сухо кървавиците, [22] добре е да се понатиснат, като се сложи върху им една чинийка. Така приготвената кървавица се слага да ври на тих огън докато изври водата и почнат червата при леко разтегляне да се късат.

      Обикновено тая кървавица увира с една вода. Яде се студена, но и топла е хубава. Запазва се 2-3 седмици. Не трябва да се залива с вряла вода, защото червата се накъсат.

    

  
    
      
        Кървавица от черния дроб на свинята

      

      Тя се приготовлява по няколко начина. При едни от тях се слага кръв, а при други — не.

      
        I начин — 3 части месо крехтина и тлъстини.

      1 част черен дроб.

      1/2 литър прясна кръв (???на) 1 кг смес.

      На 1 кг от горната смес се слага 28 г сол, 2 г чер пипер, 1 г индийско орехче (настъргано).

      Нарязва се суровия чер дроб заедно с месото на дребно като се гледа да има повече тлъстина, прибавя се кръвта и разните подправки (миризми), размесва се всичките, напълват се говежди тънки черва, свързват се две по две като кренвирши, и след това се пушат на слаб дим 2 дена. Преди [23] да се ядат, поставят се да врат само 15-20 минути.

      
        II начин — 1 част дроб.

      3 части месо (белина и крехтина)

      1 винена чаша кръв на 5 кг смес.

      
        Приготовление. Попарва се дроба и се накълцва на ситно заедно с месото. Прибавя се кръвта и на всеки килограм смес се постави:

      28 г сол, 3 г чукан чер пипер, 1 г индийско орехче, една глава червен лук, нарязан на ситно, и изпражен в прясно масло до зачервяване. Всичко това се размесва хубаво, напълват се говежди или свински черва, оставят се да позасъхнат един ден и след това се пушат само няколко часа. Преди да се ядат, оставят се да врат 15-20 минути на тих огън.

      
        III начин. — (без кръв)

      Слага се черния дроб да заври леко в съд с вода, в която се поставят 2 глави червен лук, резнати на кръст и набодени с 3-4 зърна карамфил, няколко зърна чер пипер, сол и малко несчукана канела (дърчин). След като се попари дроба, насича се заедно с крехтината и белината, която трябва да има и малко кожица. Белината тук трябва да преобладава. И [24] тук се взема пак 2 части крехтина, 1 част дроб. Размесва се всичко това хубаво, посолва се на вкус. С тази смес се пълнят дебелите свински черва. След като се понадупчат с игла, кървавиците се поставят да врат в същата ароматизирана вода, в която бе врял първоначално дроба. Така те врат до тогава, докато червата омекнат. Изваждат се внимателно от водата, поизбърсват се с бяло чисто парцалче, понамазват се с малко мас за да добият изглед и се оставят да позастинат. Ядат се студени и са много вкусни, но не са дълготрайни.

      
        IV начин. — (Стар български).

      Попарва се дроба, нарязва се (е не накълцва) на парченца, прибавя се тлъстина пак нарязана, поставя се сол и чер пипер на вкус, размесва се всичко това, напълват се тънки свински черва и се окачват да засъхнат. Ядат се наскоро опечени на скара и то до загаряне.

    

  
    
      
        Кървавица с каймак

      

      На 1 литър прясна кръв се поставя:

      2 глави лук.

      1/2 литър пресен гъст каймак.

      250 г прясно краве масло.

      35-40 г сол, 10 г чер пипер, 2 г разни миризми (канела, карамфил)[25]

       

      
        Приготовление.Нарязва се лука на ситно, запражва се в половината оттеглено масло, но без да се много зачервява, прибавя се след това каймака, останалото масло, кръвта, слагат се миризмите, размесва се тая рядка каша и с лъжица се пълнят тънки говежди или свински черва. Могат да бъдат използвани и овчите дебели. Напълнените черва се поставят във възвряла вода да постоят 30 минути без да врат, но само лекичко да бликнат, изстудяват се като се потапят бързо в студена вода и се оставят да позасъхнат на тънък плат. Така приготвените кървавици се режат на малки кренвирши, които се свързват в края, после се запражват и още топлички се ядат с пюре от картофи. Тия кренвирши са много вкусни.

    

  
    
      
        Кървавица от главата на свиня

      

      За приготовление на тая кървавица са необходими: една цяла глава или част от нея, 2 глави чесън, 10-15 зърна чер пипер, няколко дафинови листа, няколко зрънца карамфил, нужното количество сол.

      Разсича се главата на няколко части и заедно с изброените подправки се оставя да ври. Още недовряла едва да се вадят костите, очиства се от тях, месото се нарязва с нож или ножица на едри парчета, посолва се със ситна сол, ако е необходимо,[26] поставя се и малко ситен чер пипер, размесва се всичко и се напълват дебелите свински черва, поставят се да врат в същата ароматизирана вода, в която бе вряла главата. Така врат докато омекнат и започнат да се късат червата при потегляне. Изваждат се и още топли се избърсват с чисто бяло парцалче, и щом позастинат се натискат с дъсчица и тежест, за да се посплеснат и добият хубав вид.

      Някои при пълненето поставят и малко кръв затова се казва и кървавица, но в такъв случай тя не изтрайва дълго време. Яде се студена.

    

  
    
      
        Кървавица с варено месо

      

      Месо от врата и част от тлъстината се сварява малко, след което се скълцва, прибавя му се кръв и посолява както следва: 1 кг скълцано месо, 3 части кръв (свинска), 1 филийка хляб натопен в мляко, при липса на мляко, хляба се натопява във вода, след което се изстисква, слага се 3-4 грама чер пипер, 25 г сол, малко карамфил и канела. Размесва се всичко това и се пълнят свинските черва, нарязани на късички парчета, завързани се слагат да се сварят във водата, в която бе вряло месото, като се гледа да потънат, затова се леко потисват с чиния и се внимава да не се[27] преварят или пък напукат. Затова те се пълнят леко (не много), като се понадупчват с игла. Като се извадят, избърсват се с парцалче и оставят да застинат. Който обича слага в сместа и много малко ориз, но в такъв случай червата се пържат много малко.

    

  
    
      
        Пълнен стомах (пача)

      

      Свинска част или част от нея, ушите, краката, 2 глави чесън, 15-20 зърна чер пипер, нужното количество сол, няколко карамфилчета и дафинови листа.

      
        Приготовление. Разсича се и измива главата и другите части и заедно с изброените подправки се слагат да се варят заляни с вода. Щом костите могат да се отделят от месото, изваждат се, очистят и нарязват на късове с нож или ножици, посолява се всичко това със сол, чер пипер, малко счукан чесън, размесва се и се пълни стомаха на прасето добре изчистен и измит, като се гледа гладката страна да остане навън. При пълненето се слага и 1 чаша (канче) от бульона (водата, в която бе варена по-рано главата). Останалата част от бульона се прецежда, за да се отстранят подправките, остава се да застине, за да се отнеме по-лесно излишната мас, която е изплувала на повърхността и с тоя бульон и още малко вода се залива напълнения[28] и зашит стомах, който се поставя в тенджера върху клечици, като се понадупчва тук-там.

      Ври на тих огън, притиснат с чинийка. След увирането изважда се внимателно, избрисва се с чисто парцалче още топъл се слага между две дъсчици, притиснат с тежест, за да се поотцеди и оформи.

      Като изстине, реже се на тънки филии и поднася с горчица, картофена салата и др. Изтрайва 8-10 дни според времето.

    

  
    
      
        Пълен свински стомах

      

      Взима се крехтина от гушата на свинята като се прибавя достатъчно тлъстина. Насича се това много ситно, прибавя се на килограм смес 25-28 г сол, 3 г чер пипер и много малко ориз напълва се хубаво измития стомах, зашива се, понадупчва се с игла и се оставя да ври във вода дотогава докато започне да се къса при протегляне. Изважда се и след като се поизбърше, оставя се да поизстине. При ядене се реже на много тънки ивици.

    

  
    
      
        Приготовление на салами

      

    

  
    
      
        Обикновен салам

      

      За този салам се използват остатъците от свинското месо обрано около костите, които остатъци се слабо сваряват с [29] малко чесън, няколко глави лук набодени с 2-3 карамфилчета, сол, чер пипер, всичко на вкус.

      След като се полусвари месото, изважда се лука и чесъна, месото се прецежда, претегля и към него се прибавя същото количество сурово месо – телешко, говеждо или овче, накълцва се ситно, прибавя се наново ситен чер пипер, сол и малко ситно накълцан чесън. Размесва се хубаво цялата маса, напълват се свински черва, които се свързват на всеки 8 см. С 1 кг месо трябва да се напълнят около 20 салами. Слагат се в кипяща вода 20 минути без да врат, изваждат се от нея и оставят малко да позастинат. След това се поставят да се пушат няколко часа на горещ пушек.

    

  
    
      
        Салам от чер дроб (лебервурст)

      

      Сварява се леко свинския черен дроб с много малко парче телешки. Прекарва се (смила) след това 1-2 пъти през машинката за месо, за да стане почти на каша. Когато няма машина, накълцва се много ситно, прибавя се сланина, нарязва се на тънки дълги ивички, като се гледа да се падне поне 300 г сланина на 1 кг дроб. Посолява се както следва 1 кг смес: 20 г сол, 3 г чер пипер, малко настъргано индийско орехче. След като се размеси всичко, [30] пълнят се дебелите, но гладки свински черва или пък говежди, като се направят на къси суджуци, на които се завързват двата края и се слагат да се варят, във водата, в която бе варен по-рано дроба – развира се – предварително понадупчени с игла. Варенето става на тих огън. Изваждат се след това избърсват се с парцалче и се притисват с дъсчица и тежест, за да се оформят.

      Ядат се студени, нарязани на тънко и поднесени със салата от кисело зеле, картофи и др.

    

  
    
      
        Друг вид лебервурст

      

      Взема се по равни части чер дроб и месо от гушата на свинята. Всичко се нарязва на едни 4-5 см късове, които се попарват с вряла вода няколко пъти докато дроба хубаво побелее. На всеки килограм месо (смес) се слага около 200 г бял хляб потопен в прясно мляко и изцеден. Вместо бял хляб може да се сложи счукани галети (пак от бял хляб). Всичко се прекарва два пъти през машинката за месо. Прибавя се около 25 г сол, малко чер пипер, настъргано индийско орехче, кора от лимон и по 35 г прясно краве масло на всеки килограм смес. Всичко се омесва много добре, пълнят се много хубаво [31] дебели говежди черва, които се варят на много тих огън 45-50 минути.

      
        Забележка. Плътно напълнените черва, особено сухите говежди черва много лесно се напукват.

    

  
    
      
        Старец (в македонските краища)

      

      Свинското месо се нарязва на дебели 2-3 см късчета. На всеки килограм месо се слага 25-28 г сол, 8 г чер пипер едро счукан, 8 г бахар и 8 г кимион, малко счукан чесън. Всичко се обърква добре, оставя се една нощ да се ароматизира и се пълнят свински или овчи стомаси, като се гледа да се изпъжда въздуха при пълненето. Понадупчва се и се оставя на маса да се пресова 24 затиснато с дъсчица и тежест. След това старецът се поставя на слънчево място да съхне. Всеки 4-5 дена се пресува и пак окача да съхне, пресуването се прави редовно 3 седмици. Като засъхне окача се на проветриво място и така изтрайва цяла година.

      
        Забележка. При варенето, във водата се слага сол на вкус.

    

  
    
      
        Печен лебервурст

      

      Черният дроб от свинята, още пресен се вари 5-6 минути във вряла водя, след което се втапя в студена вода за да се отстрани леко кожицата. Дробът след [32] като се обели (отстранява кожицата) се смила и прекарва през рядко сито или цедак. Нарязва се 250 г сланина на квадратчета, а друга 180 г се сварява и ситно скълцва.

      Суровата и варена сланина заедно със смления чер дроб се заливат с малко вода в която е варена сланината, прибавят се 4-5 глави настърган на каша лук. 35-[??] г ситно нарязани и и изпражени гъби, една чаша червено вино, сол, чер пипер и други подправки (по желание) и всичко се вари до сгъстяване. Една тенекиена форма или малка тавичка се облепя с тънки парчета сланина, изсипва се в нея сгъстената смес и се слага да се пече във фурна 1-1 и половина часа.

      След опичането, докато лебервурстът е още горещ се покрива с хартия, върху ѝ се слага малка тежест за да се притисне опечената смес и от нея поизлязат тлъстините, които се оставят настрани и пазят лебервурста от засъхване. Така приготвения лебервурст изтрайва няколко дни. С него се мажат филийки хляб и е много вкусен.

    

  
    
      
        Друг вид салам (по деликатен)

      

      Накълцва се ситно свинска и телешка крехтина на равни части. На всеки 2 кг крехтина се оставя 1 кг свинска сланина, нарязана на едри парченца. Претегля се всичко това и на всеки килограм смес се поставя 25-28 г сол, 1 г селитра [33](гюверджиле), 3 г чер пипер и 1 г червен пипер. Размесва се всичко и на всеки килограм смес се поставя при омесването чашка коняк, размесена с толкова вода. Напълват се червата, окачат се навънка, да стоят, 2 дена за да позасъхнат и се зачервят. После се слагат да се пушат 48 часа.

      Който обича може да ги сложи да [???] 20 мин. в кипяща вода без да врат след което се слагат да се пушат, но в този случай те се запазват по-малко време.

    

  
    
      
        Приготовление на наденици

      

    

  
    
      
        Наденици (само от свинско месо)

      

      Крехтина и тлъстина се накълцват ситно като на 1 кг месо се слага 22 г сол, [?] г чер пипер, 4 г кимион, 1 г захар и малко чубрица. Всичко това се размесва, като се оставя да се осоли една нощ и на другия ден се напълват тънките свински черва и се окачват да позасъхнат на проветриво място. Ядат се печени на скара и са много вкусни.

      Ако искаме да ги запазим за по-дълго време, след като позасъхнат, пресоват се няколко пъти с точилката, поопушват се леко и се съхраняват на проветриво място.[34]

    

  
    
      
        Наденици от говеждо месо и сланина

      

      Когато свинското месо ще се използва за други цели, се оставя на разположение на домакинята само сланина, то могат да се направят наденици от следната много сполучлива смес: взема се по равни части телешко или говеждо месо и сланина. Всичкото месо се смила на машинката и ра[???]сва с малко (една чаша) прясно мляко. Подправя се с 22-25 г сол, 3 г чер пипер и настъргана кора от лимон. (Всичко това се пресмята на 1 кг м[???]). Пълнят се червата, след което се суши 5-6 дни.

    

  
    
      
        Луканки от свинско месо и прясно зеле

      

      Очиства се и се измива бяло зеле, както е на листа. Сварява се в солена вода и щом поомекне изтръсва се в цедак, залива се със студена вода, за да се охлади, след което с ръце се изстисква хубаво, за да излезе всичката вода. Махат се дебелите [??]бове на отделните листа, нарязва се на ситно и след това се претегля. На всеки два [???] изцедено зеле се слага 2 кг месо (крехтина и тлъстина). Размесва се хубаво зелето и накълцаното месо и на 1 кг смес се слага 25-26 г сол, 3 г чер пипер, 2 г червен пипер и малко чесън киснат [???].[35] Размесва се всичко това и се пълнят тънки черва били те свински или говежди; закачват се навън да позасъхнат, след което се прибират и поопушват 2-3 часа.

      Запазват се цяла година. Преди да се ядат слагат се във вряла вода, в която стоят 20 минути без да врят. Те са доста вкусни. Вкусни са и много малко запечени.

    

  
    
      
        Обикновени луканки

      

      Взема се 1/4 свинско и 1/4 говеждо месо. Слага се и сланина, нарязана на едрички парченца и то след като се скълца ситно говеждото и свинското месо.

      На 1 1/3 кг скълцано месо се слага: [??]-30 г сол, 10 г чер пипер; 10 бахар; 7 г кимион, 1 1/2 индийско орехче, 1 1/2 г селитра, 1/2 глава чесън силно кълцан. Всички тия миризми се размесват с месото като се оставя така една нощ, за да се ароматизира, след което се напълват свински или говежди тънки черва, свързват се в края и се окачват на проветриво място да позасъхнат. Като се повтвърдят, пресоват се на дъска или маса с точилка, тая работа се повтаря няколко пъти.

      Обикновено луканките не се пушат, но стават по-вкусни, ако се поопушат 1-2 дена след като са засъхнали. Запазват се цяла година, като се увият поотделно[36] в книга и се поставят в сандъче с пепел. За тази цел те трябва да са хубаво изсъхнали.

    

  
    
      
        Суджуци само със свинско

      

      Свинска крехтина с белина се скълцва или прекарва през машинката за мляно месо. Посолява се както следва: 1 кг скълцано месо – 22 г сол, 7 г чер пипер, 6-7 г чубрица, 5 г кимион, малко чесън (ситно счукан), а който не обича чесън слага ситно нарязан лук – една малка главичка.

      Омесва се всичко това, оставя 24 часа да се ароматизира, след което се пълнят тънките черва.

    

  
    
      
        Луканка с праз

      

      Нарязва се или накълцва на едричко свинско месо (крехтина и белина), прибавя се ситно нарязан праз, посолява се както следва. На 1 кг месо се слага 22-25 г сол, 3-4 г чер пипер. Размесва се добре и се пълнят тънките свински черва, като се свързват на къси суджуци, които се надупчват с игла и се слагат във вряща вода да бликнат за момент. Изваждат се след това и слагат да се оцедят. Окачени на тояжка се слагат на камината или ако има пушилня, да се поопушат 2-3 дни.

      Ядат се печени или пражени са доста вкусни и трайни.[37]

    

  
    
      
        Създарма

      

      Свинската създарма е много вкусна. Тя се приготвя както овчата, но без да се слага лук. В съда, котел или разлата тава, в която ще се вари, се наслагват по-тлъстите парченца или пък се стопява малко тлъстина след което се поставят останалите парчета, нарязани на дребни късчета или пък се стопява малко тлъстина след което се поставят останалите парчета, нарязани на дребни късчета, всички очистени от костите, както и при овчата създарма. Започва се бъркането с голяма лъжица или дървена лопатка. Отначало место си пуска вода и ври в нея, след което почва да се пържи в собствената си мас. Пърженето и бъркането продължават дотогава докато парчетата месо добият хубав розов цвят и мирис на добре изпържено месо и не остане капка вода.

      Малко преди снемането се посолява със ситна сол на вкус, като се гледа да остане малко безсолна.

      Не се слагат никакви миризми. Още гореща се изсипва в чисто тенеке, като се захлажда повърхността ѝ с лъжица и се гледа да се покрие с мас поне 5-6 см. Ако няма достатъчно мас то се залива с друга подготвена такава, за да се образува дебел пласт и като застине покрива се плътно с книга, захлупва и пази на студено място.

      Още по-добре е върху маста, вече застинала да се излее малко разтопен парафин,[38] който образува кора, която не позволява на въздуха да премине надолу и причини гранясването (развалата) на създармата.

    

  
    
      
        Мариновано свинско месо

      

      Когато искаме да задържим свински парчета месо от бута или другаде за известно време и тогава да се готвят, обикновено ги мариноваме.

      Под мариноване се разбира киснене парчета месо в подсолен и ароматизиран оцет 5-6 дни според големината на парчетата.

      Оцета се приготвя така: сварява се винен оцет, като се слага сол на вкус и следните подправки: чубрика (миродия), нарязан на едро червен лук, няколко дафинови листа, чер пипер зърна, няколко карамфилчета и малко канела.

      В този оцет с подправките се поставят парчета месо да стоят 4-5 дни, като се обръщат ту на едната, ту на другата страна.

      Маринованото месо е много крехко и ароматизирано. Готви се обикновено печено или варено (задушено).

    

  
    
      
        Топене на свинска мас

      

    

  
    
      Нарязва се вътрешната мас (салото), както и останалата белина, която искаме да топим, на дребни парченца, залива се със студена[39] вода, за да потъне и се оставя да стои така поне 2 дена. През това време се променя водата, за да се изкисне и излезе всичката кръв, останала по сланината. Всичко това става в голям съд (котел), в който ще ври маста. Когато ще се постави на огъня, излива се водата, в която е киснала сланината, налива се с малко чиста вода (до половината на съда) и на всеки 10 кг тлъстини се слага 1 чаена лъжица сода за пиене (бикарбонат). Вместо сода някои слагат малко пепелива вода. Содата или калия в пепеливата вода помагат по-скоро да се разкъсат отделните ципици, които обграждат тлъстината. Като поври малко започва да се отделя и заплува стопената мас, която се отгриба и налива в тенеке или друг съд, за да се претопи още един път. Отгрибането продължава докато всичката тлъстина и пръжките почнат да придобиват розов цвят. Най-после пръжките се понатисват с лъжица, за да излезе всичката им мас, която се налива както споменах и по-горе в друг съд, върху който се слага гъст или тънък плат, за да се прецеди маста.

      Еднаж сварена така маста, за да бъде съвършено бяла, зърнеста, прилична на масло, стопява се наново, като се излива обратно в чист котел и щом се загрее, поставя се малка филийка хляб, изгорена на въглен и на всеки 5-6 литра мас 1 литър прясно[40] мляко. Млякото се поставя внимателно тъй като маста може да кипне, ако тя е била завряла. Ето защо котела се снема от огъня, налива се по малко млякото и се бърка, след което се слага внимателно на огъня да ври, докато всички изари и пресечената (съсирената) част падне на дъното и добие розов цвят. Това се вижда ясно, тъй като маста става съвършено прозрачна и най-дребната прашинка и отвлича с млякото на дъното на съда. Не трябва пък да се чака много да почернее пресечната маса, защото маста ще прегори.

      Топенето на маста не трябва да става на силен огън. При варенето и повторното стопяване на маста, тя се бърка с лъжица или, ако е много, с дървена лопатка, за да не залепнат пръжките още отрано по дъното на котела.

      Особено внимание трябва да се обърне при повторното стопяване на маста след като се налее млякото, тъй като то бързо може да падне на дъното и самата мас да прегори, което се забелязва от слабия и задушлив пушек, който започва да излиза от нея.

      Някои освен въглен от хляб поставят и глава лук, но това не трябва да се прави, защото миризмата от лука все още се чувства. Хлебният въглен поглъща[41] всички миризми, а млякото придава на маста зърнест вид и пряснота.

      Така претопена и пречистена маста се излива в тенекета, а след като позастине и замръзне, покрива се с чиста бяла книга, захлупва се с нещо и се пази в изба на хладно място.

      Пръжките, малко посолени и топлички, могат да се дават на закуска. От тях се приготвят и хубави сухарчета и сладкиши.

    

  
    
      
        Поправяне на гранясала мас или масло

      

      Поправянето на развалена мас или масло става най-добре с прясно мляко и хлебен въглен. На всеки 4-5 литра мас или масло, след като се разтопи, се слага по 1 литър мляко и 1-2 филийки хляб, изгорени на въглен. Претопяването става така както се описа и при варенето на маста.

    

  
    
      
        Приготвяне по-евтина смесена мазнина за готвене

      

      Стопява се телешка лой от бъбреците. Тя се смесва с мас и олио по равно тегло. Като заври тази мас се пречистя с малко прясно мляко. На 1 кг смес се слага 1/4 литър мляко, което се влива по малко във врящата мазнина, която се изтегля настрани от печката и се внимава да не изкипи. Сместа с млякото се вари и бърка[42] с дървена лъжица, докато пресеченото мляко падне на дъното и добие възрозов цвят.

      Така получената мазнина е мека, зърнеста като топено масло и отлична за пражене и готвене.

      В селата гдето разполагат със слънчогледово масло, вместо олио, се поставя слънчогледово масло, но предварително припражено с малко лук за да се премахне миризмата му.

    

  
    
      
        Консервирано месо чрез тлъстини

      

      Месото, нарязано на късове, се изпържва до леко зачервяване, поставят се нужните подправки (сол, чер пипер), но по-малко и щом то може да се отделя от костите, се изважда от врящата мазнина, наслагва се в гърне или друг емайлиран съд и се залива с мазнина, която да го покрива.

      Мазнината като застине и се втвърди, съдът се захлупва, завързва и пази на хладно.

      Така може да се консервира за по-дълго време месо от закланите птици, когато по една или друга причина не може да се използва прясното месо.

      Така се приготовлява и създармата (свинска, овча и др.) която изтрайва дълго време и е здрава и вкусна храна. (Подробности са дадени в самата рецепта създарма.)[43]

      Така се приготвят и гъби в мазнини била тя пача мас, гъша мас или свинска мас.

      Изчистените гъби (печурка, булка) се измиват в солена вода, изплакват в чиста, поизцеждат се и се слагат във врящата мас (най-добре гъша или пача) да се варят 20 минути на тих огън, като им се слага и щипка сол. Изваждат се с дупчена лъжица, наслагват се в глинен съд и се заливат с мазнината, като се гледа тя да ги покрие. След като застине, съдът се захлупва и обвързва с книга. Пази се на студено. Така консервирани гъбите са по-малко ароматични от стерилизираните (в херметически затворени съдове) но в замяна на това маста в която са консервирани е придобила всичкия им аромат. Тази ароматизирана мазнина се използва в кухнята.

      Този начин на консервиране гъби е сигурен и е много лесен и понеже не изисква нарочни съдове трябва да се разпространи широко, особено из тези краища гдето изобилствуват гъбите.

    

  
    
      
        Някои ястия от свинско месо

      

    

  
    
      
        Осмянка печена над зеле

      

      Накълцва се киселото зеле на ситно, поизцежда се между ръцете за да се отстрани[44] част от чорбата и се слага в тенджера с кипяща мас за да се поизпържи, като се слага малко червен и чер пипер. Изсипва се запърженото зеле в тавичка, слага се върху му част от осмянката посолена с много малко сол и чер пипер и се поставя да се пече в пещ или под връшник. От време на време се разбърква зелето и се обръща парчето да се зачерви и от другата страна.

    

  
    
      
        Кебап от прясно свинско месо

      

      Нарязва се месото (крехтина) на дребни парчета, като се слагат и малко тлъсти такива, поставя се в тавичка, като върху им се слага ситно нарязан праз. Посолява се със сол и чер пипер, разбърква се и слага да се пече под връшник или печка. От време навреме се отхлупва и разбърква. Няколко минути преди изваждането се слага малкичко вода, с която кебапа трябва да бликне няколко пъти.

    

  
    
      
        Варена и печена шунка

      

      Опушен бут, който тежи 5-6 кг се вари 3-3 1/2 часа във вода, в която се слагат различни подправки, дафинови листа, канела, чер пипер и 1-2 глави лук, като се гледа парчето да потъне във водата и най-сетне капака на съда да се замаже с тесто да се[45] задуши. Реже се след като поизстине. Още по-вкусна е шунката когато се пече, понеже всичкия сок на месото си остава в него. Вместо целия опушен бут, по-добре е да се вземе част от него, и да се пече или вари. Печенето става така: от от брашно замесва се твърдичко тесто, което се разточва на дебеличка пита, толкова голяма, колкото е необходимо да се обвие цялото парче, като се загъне добре, за да няма отде да навлиза въздух. Така обвита шунката се слага да се пече в силна фурна 2-2 1/2 часа, според големината на парчето. Като изстине най-добре на другия ден, се реже месото на тънки филийки и поднася с разни гарнитури по желание.

      Гореща шунката се лесно надробява [??]ова щом трябва да се поднесе гореща, реже се с много остър и тънък нож. Гореща се поднася с пюре от картофи – печено или пържено кисело зеле.

    

  
    
      
        Пача

      

      Сваряват се краката на свинята, които качени на студено място, през зимата, могат да се запазят 1-2 седмици без да се развалят. При варенето се поставя и част от главата, сол, чер пипер, дафинови листа и малко чесън. Щом могат костите да се вадят, отстраняват се, оставят се още малко да поврат докато[46] месото може свободно да се къса, отнема се от огъня и връща се в разлат съд, оставя се така да изстине и след като се обере тлъстината понатиска се с дъсчица и тежест. Когато ще се яде, реже се на тънки резенчета. Поднася се с малко хрян или горчица.

      Някои ядат пачата топла като ѝ добавят наново малко счукан чесън размесен с разбити яйца. И така е вкусна. Студена, пачата се запазва за по-дълго време.

    

  
    
      
        Шунка с картофи

      

      Сваряват се картофите в солена вода, обелват се и нарязват на дебелички кръгове, като се слагат да се запържат в мас или масло. Шунката се нарязва на малки парченца, като се нарежда в [??нама]зана тавичка, ред картофи ред шунка, най-отгоре ред пържени картофи. Всичко това се залива с чаша мляко, разм[??] с две разбити яйца, малко чер пипер и лъжица брашно. Пече се още 20-30 минути в силна пещ.

    

  
    
      
        Печено бутче

      

      Бутче или част от него, измито, натрива се със сол, чер и червен пипер и се слага да се запържи до зачервяване във вряща мас, в тавичката, в която ще се пече, налива се малкичко вода и[47] слага [??], да се пече 1 1/2-2 часа според големината на парчето. От време на време се изважда тавичката и месото се полива със сока.

      Като се опече, изважда се месото, нарязва се на тънки филийки и със соса, който се е отцедил, след като се подкисели с малко лимон, заливаме нарязаните парчета и поднасяме.

    

  
    
      
        Пълнени гърди или бут

      

      Направя се дупка на парчето месото от бута или гърдите, като изваденото месо ([??]вленото) се нарязва на много ситни късове, позапържва се в малко мас до зачервяване, слага се нужното количество сол, добавя се вода, в която се слага очистен и [???] ориз да се свари заедно със запържените късчета месо докато набъбне и попие всичката вода. Поставя се чер пипер и още малко масло или мас, опитва се за сол и се напълват гърдите или бутчето, [??]ва се, натрива със сол, чер пипери [???] във вряща мас да се позапържи от всички страни до зачервяване. Залива се с вода и се слага да се вари като се прибавят както при задушеното няколко дафинови листа, зърна чер пипер, и ако има [??]ева салца. При варенето парчето се обръща и на другата страна. Гледа се да[48] остане яденето с много малко сос, като се подкиселяв с лимон или оцет ако е необходимо. Поднася се нарязано на парчета като за гарнитура се слага ориза, с който бе напълнено парчето.

    

  
    
      
        Омлет с шунка

      

      Отрязаната от пушеното бутче тънка филийка се слага в нажежения чугунен тиган да се пражи без да се поставя друга мазнина, щом се зачерви от едната страна, обръща се от другата. Така изпърженото пушено парче се изважда в съдина, внимателно се излива маста, като се гледа да остане в тигана насъбралата се сол, която се отстранява, изчиства се тигана и слага наново на огъня и в него се слага изпържената шунка с много малко масло или част от отделената мас. Едно или две яйца добре разбити се изливат в тигана около парчето шунка, щом се изпържат те омлетът е готов. Тръсва се внимателно в чиния и още горещ се поднася с разно салати.

